The Pentaverate - Terloops
In 'The Pentaverate', Mike Myers se nuwe komediereeks, speel die akteur en skepper bykans ál die verskillende rolle.
In The Pentaverate is Mike Myers van Austin Powers-faam ene Ken Scarborough (asook omtrent elke ander karakter wat ons ontmoet…)
Myers is ook die skeppende dryfkrag agter dié komediereeks wat uit sy 1993-fliek, So I Married an Ax Murderer, gespruit het.
Die reeks draai om 'n Kanadese joernalis wat op die punt staan om sy werk te verloor. Wat hy nou nodig het, is 'n sappige storie. Die storie wat hy aanpak, is egter veel groter as wat enigiemand kon raai. Dis immers een wat oor eeue heen strek as hy die waarheid oor vyf mans se invloed op wêreldgebeure sedert die Swart Plaag in 1347 probeer ontbloot.
The Pentaverate is presies wat 'n mens van 'n Myers-reeks verwag. So, as jy 'n aanhanger van toilethumor en simpel grappe is, is dié net vir jou.